proxectonos/corpus_dominio_legal_administrativo_tmp huggingface dataset:
26/03/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.25954. Diego Iglesias Fisteus (Melide)

TERENCE PETER BELLOSTAS MANTIS ANUNCIO Kenia Altagracia Gomez Ferrer Louahabi, con DNI XXXXXXXXX, solicita de Augas de Galicia un caudal de 0,104 litros/segundo de augas procedente dun pozo no lugar de Sobradelo, parroquia de San Cosme de Abeancos, Concello de Melide (A Coruña), con destino á rega de invernadoiros. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.25954 As características do aproveitamento son: SOLICITANTE: Kenia Altagracia Gomez Ferrer Louahabi CAUDAL: 0,104 litros/segundo DESTINO: a rega ORIXE: pozo de barrena na parcela 320 LUGAR: Sobradelo PARROQUIA: San Cosme de Abeancos CONCELLO: Melide (A Coruña) Solicita un aproveitamento de auga cun caudal medio de 3295 m3/ano para a rega das parcelas 320 e 322 do polígono 40 e da parcela 7 do polígono 39 mediante a captación por medio dun pozo de barrena situado na propia parcela 320 e posterior distribución polos terreos e invernadoiros. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Melide ou nas oficinas deste servizo, situadas na Praza de Vigo nº 2, entresollado – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 9 de marzo de 2010 O xefe do Servizo Territorial da Zona Galicia Centro Mawdo Darwish Bour
18/03/2010 | Administración LocalMunicipal
Mugardos
Lista actualizada para a provisión temporal de postos de traballo no Concello de Mugardos. Categoría auxiliar de axuda no fogar

ANUNCIO Pola resolución da Alcaldía núm.146/2010, de 09.03.2010, prestouse aprobación á lista actualizada para a provisión temporal de postos de traballo no Concello de Mugardos, categoría de auxiliar de axuda no fogar, procedéndose á súa publicación tal e como figura deseguido: Contra o presente acordo, definitivo en vía administrativa, poderán as/os interesadas/os interpoñer, con carácter potestativo, o recurso de reposición ante o mesmo órgano que o dictou no prazo dun mes, contado a partir do día seguinte ao da publicación no Boletín Oficial da Provincia. Si se interpón o recurso de reposición non se poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do Contencioso-Administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses, contados dende o día seguinte ó de aquel no que se produza o acto presunto. Non obstante, poderase impugnar directamente o presente acto ante o orde xurisdiccional contencioso-administrativo (artigo 116.1 da Lei 30/1992, do 26 de novembro). A tal efecto poderase interpoñer recurso contencioso-administrativo, no prazo de dous meses, contados dende o día seguinte ó da publicación da presente, ante o Xulgado do Contencioso-Administrativo de Ferrol. Así mesmo, poderase interpoñer calquera outro recurso que estime pertinente. Mugardos, 10 de marzo de 2010. O ALCALDE ASDO. XOSÉ FERNÁNDEZ BARCIA
18/03/2010 | Administración LocalMunicipal
Vimianzo
Resolución da Alcaldía

As instruccións técnicas contidas na resolución do 28-04-2005, dictadas pola presidenta do Instituto Nacional de Estatística e do director xeral de Cooperación Local establecen ó procedemento para acordar a caducidade das inscricións padroais dos estranxeiros non comunitarios sen autorización de residencia permanente que non sexan renovadas cada 2 anos. Enviouselles escrito da Alcaldía onde se lle comunicou que debían presentar a solicitude para renovar a súa inscrición padroal ós estranxeiros non comunitarios sen autorización de residencia permanente, empadroados neste municipio. Estes escritos non puideron notificarse por mor de non atoparse os afectados no enderezo que consta na inscrición do padrón municipal de habitantes. A Lei orgánica 14/2003, do 20 de novembro modificou, entre outros, o artigo 16 da Lei 7/1985, do 2 de abril reguladora das bases de réxime local, onde se establece a renovación periódica cada dous anos das inscricións no padrón dos estranxeiros non comunitarios sen autorización de residencia permanente, así como a cadudicade de ditas inscricións, no caso de non levarse a cabo as renovacións. Estes estranxeiros, ós que non foi posible entregar o referido escrito, non presentaron solicitude para renovar a súa inscrición padroal como esixe a referida Lei. Visto canto antecede, a Alcaldía RESOLVE: Primeiro.- Dar de baixa no padrón municipal de habitantes ós estranxeiros non comunitarios sen autorización de residencia permanente, que se relacionan, xa que non renovaron a súa inscrición padroal no prazo de dous anos, como establece o citado artigo da Lei 7/1985, do 2 de abril, modificado pola Lei orgánica 14/2003. Segundo.- Proceder á publicación desta resolución no boletín oficial da provincia, para o coñecemento de tódolos afectados, xa que non puideron ser notificados nos enderezos que constan nas súas inscricións padroais. Vimianzo, 8 de marzo de 2010 O alcalde A secretaria Alejandro Rodríguez Lema Cristina Varela García
18/03/2010 | Administración LocalMunicipal
Boiro
Publicación anuncio IVTM 2010

A Xunta de Goberno Local en sesión celebrada o día 9 de marzo de 2010, ven de aproba-lo Padrón do Imposto de vehículos de tracción mecánica do exercicio de 2010. Dito Padrón queda exposto ó público nas oficinas económicas municipais durante o prazo de un mes, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, de 17 de decembro, Lei Xeral Tributaria. Durante dito prazo de exposición pública os interesados poderán examina-los Padróns e formular, contra os actos que se notifican, o recurso de reposición regulado no artigo 14.2) do RDL 2/2004, de 5 de marzo, que regula o Texto Refundido da Lei Reguladora das Facendas Locais (TRLRFL), no PRAZO DE UN MES, contado dende o día seguinte ó de finalización do anteriormente citado periodo de exposición pública do Padrón fiscal. Contra a resolución recaída no recurso de reposición poderán interpor, ante o Xulgado do Contencioso-Administrativo competente, recurso contencioso-administrativo, no PRAZO DE DOUS MESES contados dende o día seguinte á notificación de dita resolución. Se non recaera resolución no PRAZO DE UN MES a contar dende o día seguinte ó da presentación do recurso de reposición, en virtude do previsto no mentado artigo 14.2. I) do TRLRFL, entenderase desestimado, cos efectos xurídicos establecidos no artigo 43 e 44 da Lei 30/1992, de 26 de novembro, de Réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro, de modificación da Lei 30/1992, de 26 de novembro, de Réxime xurídico das administracións públicas e do procedemento administrativo común. Non obstante, si se considera oportuno, poderá utilizar e exercitar calquera outro recurso que estimen pertinente. Sen perxuizo de resolve-las reclamacións, reparos e observacións que poidesen subscitarse, FAISE SABER que pola Xunta de Goberno Local, fixouse como prazo de ingreso en período voluntario para as exaccións citadas do: 22/03/2010 ó 24/05/2010. Rematado o prazo de ingreso en voluntaria, declárase a exisibilidade do recargo de prema, de tal xeito que procederá: No caso de que se satisfaga a totalidade da débeda non ingresada en periodo voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en periodo voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. Boiro, 11 de marzo de 2010 O Alcalde-Presidente Xosé Deira Triñanes
18/03/2010 | Administración LocalMunicipal
Ortigueira
Adxudicación definitiva da concesión da xestión, explotación e mantemento da zona deportiva da Preguiza

ANUNCIO Co obxecto de dar cumprimento ó disposto no artigo 138 da Lei 30/2007, de contratos do sector público, faise público que polo Concello Pleno, en sesión ordinaria realizada o 25 de febreiro de 2010, adoptouse o acordo de adxudicar definitivamente a concesión da xestión, explotación e mantemento da zona deportiva de A Preguiza a favor da empresa OXEM SPORTS, S. L. Ortigueira, 26 de febreiro de 2010. O alcalde Asdo.: Rafael J. Girón Martínez
18/03/2010 | Administración LocalMunicipal
A Baña
Desafectación camiño Vilar da Torre

De conformidade co disposto no artigo 8 do RBELL exponse ao público o expte. de desafectación de camiño público en Vilar da Torre (Lañas) con permuta simultánea para mellora do cambio de trazado, aprobado polo pleno da Corporación en data 10 de marzo do 2010, para que tódalas persoas interesadas o poidan examinar e manifestar cantas alegacións estimen oportunas. Dito expte. está na Secretaría do Concello, podendo ser examinado no horario de 9:00 a 14:00 horas, e durante o prazo de un mes desde a súa publicación. A Baña, 11 de marzo do 2010 O Alcalde, Asdo: José Andrés García Cardeso
18/03/2010 | Administración LocalMunicipal
Outes
Aprobación do anexo ao padrón fiscal do imposto sobre vehículos de tracción mecánica do ano 2009

ANUNCIO A Xunta de Goberno Local deste Concello, en sesión de 1 de marzo de 2010, aprobou o anexo ao padrón fiscal do imposto sobre vehículos de tracción mecánica do ano 2009, composto por un total de 9 recibos, comenzando por Jesus Hernando Gertrudix Pazmino, Manuel, e rematando por Sarah Isabel Evelina Ochs Toboso, Julia Clara Troya Puigvert. De acordo co disposto no artigo 102.3 da Lei Xeral Tributaria, o padrón aprobado expóñese ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 9 de abril ata o día 9 de xuño de 2010. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir o recargo de apremio e os intereses de demora, de acordo co previsto no art.28 da Lei Xeral Tributaria. Satisfarase o recargo do 5% cando se ingrese totalmente a débeda tributaria antes da notificación da providencia de apremio, sen que se esixan intereses de demora; satisfarase o 10% cando se ingrese totalmente a débeda tributaria con posterioridade á notificación da providencia de apremio, e dentro do prazo establecido pola mesma, sen que se esixan intereses de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de apremio, e se esixirán intereses de demora que correspondan ao inicio do período executivo. Outes, 2 de marzo de 2010. O ALCALDE Asdo.: Carlos Enrique López Crespo
18/03/2010 | Administración LocalMunicipal
Oroso
Anuncio de licitación mediante procedemento aberto e multiplicidade de criterios de valoración do suministro en réximen de arrendamento sen opción de compra de equipos de reprografía e impresión do Concello de Oroso

1.- Entidade adxudicadora. Datos xerais e datos para a obtención da información: a) Organismo. Concello de Oroso b) Dependencia que tramita o expediente. Secretaría c) Obtención de documentación e información: Na Casa do Concello, das 09:00 ás 14:00 h. de luns a venres e sábados das 10:00 ás 13:00 horas.1) Dependencia. Secretaría do Concello de Oroso 2) Domicilio: Praza de Isaac Díaz Pardo, 1 Sigüeiro 3) Localidade e código postal: 15888 Oroso 4) Teléfono: 981 691 478 5) Telefax: 981 691 786 6) Correo electrónico: correo@oroso. dicoruna. es 7) Dirección de Internet do perfil do contratante: www.concellooroso.com 8) Data límite de obtención de documentación e información: ata 3 días naturais antes do remate do prazo para a presentación de proposicións d) Número de expediente.2010/04 a) Tipo. Contrato de suministro b) Descrición: Suministro en réximen de arrendamento sen opción de compra de equipos de reprografía e impresión do Concello de Oroso c) Lugar de execución/entrega: Oroso 1) Domicilio: Oroso 2) Localidade e código postal.: Oroso d) Prazo de execución/entrega: 4 anos/15 días naturais desde a formalización do contrato. e) Admisión de prórroga: Ver artigo 13 do prego a) Tramitación: Ordinaria b) Procedemento: Aberto con multiplicidade de criterios de valoración c) Criterios de adxudicación, no seu caso: Ver artigo 13 do prego.4. Orzamento base de licitación: Importe neto: 82.106,72 euros. IVE: 13.137,08 euros. Importe total: 95.243,80 euros.5. Garantías esixidas: Definitiva (5 %) do importe da adxudicación, excluído o IVE a) Clasificación, no seu caso (grupo, subgrupo e categoría). Non se esixe b) Solvencia económica, financeira e solvencia técnica e profesional, no seu caso: Ver artigo 12.3.1 do prego. a) Data límite de presentación.15 días naturais contados desde o día seguinte ao da publicación do último anuncio no BOP, no perfil do contratante ou no DOG. b) Lugar de presentación: Rexistro Xeral do Concello 1.- Dependencia: Secretaría 2.- Domicilio: Praza de Isaac Díaz Pardo, 1 Sigüeiro 3.- Localidade e código postal: Oroso 15888 4.- Enderezo electrónico: correo@oroso. dicoruna. es c) Admisión de variantes, se procede: No se admiten a) Enderezo. Casa do Concello, Praza de Isaac Díaz Pardo, 1 Sigüeiro b) Localidade e código postal: Oroso 15888 c) Data e hora: Véxase artigo 14 do prego.9. Gastos de publicidade: Por conta do adxudicatario ata un límite de 1.500 euros. Oroso, 3 de marzo de 2010 O alcalde, Manuel Mirás Franqueira
18/03/2010 | Administración LocalMunicipal
Oleiros
Secretaría Xeral
Subvenciones concedidas durante el 2009 (Gasto 2008) entidades

ANUNCIO De conformidade co disposto no artigo 18 da Lei 38/2003, de 17 de novembro, xeral de subvencións, procédese a dar publicidade das subvencións a comunidades veciñais e entidades de conservación polo mantemento de zonas verdes concedidas por este Concello durante o ano 2009 e que corresponden á convocatoria realizada mediante resolución 1900/09 de 29 de abril, con cargo á partida orzamentaria 444.489.00 publicada en prensa o 5 de maio de 2009, e regulada pola Ordenanza específica publicada no BOP 237, de 14 de outubro de 2004. Oleiros, 9 de marzo do 2010 O alcalde Ángel García Seoane
18/03/2010 | Administración LocalMunicipal
Outes
Aprobación do padrón fiscal do servizo de recollida de lixo do primeiro trimestre de 2010

ANUNCIO A Xunta de Goberno Local deste Concello, en sesión de 1 de marzo de 2010, aprobou o padrón de contribuíntes da taxa polo servicio de recollida de lixo do 1.° trimestre de 2010, composto por un total de 3.454 recibos, comenzando por Graham Paul Paramonova Tey, Domingo, e rematando por Manuel Joaquim Vitor Jose El Khadraoui El Handaoui, Ana Esmeralda Cel Bennaoui Fallous. De acordo co disposto no artigo 102.3 da Lei Xeral Tributaria, o padrón aprobado expóñese ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 9 de abril ata o día 9 de xuño de 2010.0 pago realizarase mediante domiciliación bancaria ou en efectivo na tonta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir o recargo de apremio e os intereses de demora, de acordo co previsto no art.28 da Lei Xeral Tributaria. Satisfarase o recargo do 5% cando se ingrese totalmente a débeda tributaria antes da notificación da providencia de apremio, sen que se esixan intereses de demora; satisfarase o 10% cando se ingrese totalmente a débeda tributaria con posterioridade á notificación da providencia de apremio, e dentro do prazo establecido pola mesma, sen que se esixan intereses de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de apremio, e se esixirán intereses de demora que correspondan ao inicio do período executivo. Outes, 2 de marzo de 2010. O ALCALDE Asdo.: Carlos Enrique López Crespo
18/03/2010 | Administración LocalMunicipal
Culleredo
Secretaría Xeral
Suplencia Alcaldía

1031 ANUNCIO Por resolución ditadas en data 9/03/2010 o sr. alcalde acordou a designación da primeira tenente de alcalde, Dª Raquel Jabares Fernández, como alcaldesa en funcións os días 12, 13 e 14 de marzo de 2010, nos termos previstos no art.47 do ROF. O que se publica en cumprimento do disposto no art.44.2 do precitado texto legal. Culleredo, 10 de marzo de 2010 O alcalde, Asdo.: Julio Sacristán de Diego.
18/03/2010 | Administración LocalMunicipal
Neda
Exposición pública obras: “Plan E 2010”

Adxudicadas provisionalmente pola Xunta de Goberno Local do Concello en data 11 de marzo do presente ano, a execución das obras que se indican de seguido, ás empresas que tamén se dirán, publícase o resultado de dita adxudicación de acordo co establecido no artigo 135.3 da Lei 30/2007 de contratos do sector público e artigo 17 apartado b) do Rel Decreto lei 13/2009 do 26 de outubro. Dito anuncio estará exposto o público polo espazo de dez días hábiles os efectos establecidos pola lexislación vixente. Vila de Neda, 11 de marzo do 2010. O ALCALDE.- Asdo./Ignacio Cabezón Lorenzo.
18/03/2010 | Administración LocalMunicipal
As Pontes de García Rodríguez
Contratación
Anuncio de adxudicación definitiva de contrato

Cumprindo o disposto no art.138 da Lei 30/2007, de 30 de outubro, de Contratos do Sector Público, faise pública a adxudicación definitiva do seguinte contrato: As Pontes de García Rodríguez, 10 de marzo de 2010 O concelleiro delegado da área de obras, urbanismo, servizos e desenvolvemento rural Asdo.: Marcelino Pena Franco
18/03/2010 | Administración LocalMunicipal
Bergondo
Licenza

EDICTO Por D. Asparuh Serch Arenos, en representación de AMARA S. L. U., solicitouse desta Alcaldía, licenza municipal para a instalación de almacén de material eléctrico, a ubicar na parcela A2-A4, naves 9, 10 e 18, do polígono industrial de Bergondo, deste concello, cumprindo o disposto no apartado a), do número 2, do art.30 do Regulamento de Actividades Molestas, Insalubres, Nocivas e Perigosas de 30 de novembro de 1961, sométese a información pública polo período de dez días hábiles, a fin de que durante o mesmo –que empezará a contarse desde o día seguinte ó da inserción do presente edicto no Boletín Oficial da Provincia– poida examinarse o expediente, no Servizo de Urbanismo deste Concello, polas persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que estimen oportunas. Bergondo, 24 de febreiro de 2010. A alcaldesa Alejandra Pérez Máquez
18/03/2010 | Administración LocalMunicipal
A Baña
Ordenanza de axuda no fogar

O Pleno do Concello da Baña, en sesión extraordinaria realizada o 10 de marzo do 2010, acordou a aprobación inicial da Ordenanza municipal reguladora do servizo de axuda no fogar, e en cumprimento do disposto nos arts.49 e 70.2 da Lei 7/1985, de 2 de abril, reguladora das Bases de Réxime Local, e no artigo 56 do RDL 781/1986, de 18 de abril, polo que se aproba o texto refundido das disposicións legais vixentes en materia de réxime local, sométese o expediente a información pública polo prazo de 30 días, que contarán a partires do día seguinte á inserción deste anuncio no B. O. P., para que poida ser examinado e se presenten as reclamacións que estimen oportunas. Se transcorrido dito prazo non se presentasen alegacións, considerarase aprobado definitivamente dito acordo. A Baña, 11 de marzo do 2010. O alcalde Asdo.: José Andrés García Cardeso
18/03/2010 | Administración LocalMunicipal
A Baña
Xuiz de paz substituto

O Pleno da Corporación deste Concello da Baña na súa sesión extraordinaria de data 10 de marzo de 2010 acordou aprobar a convocatoria pública para cubrir a vacante de Xuíz de Paz substituto deste Concello que se axustará ás seguintes Bases: “Primeira.- Os veciños/as deste Concello que estean interesados/as no cargo, que reúnan as condicións legalmente establecidas e non incorran nas causas de incompatibilidade previstas na Lei orgánica do poder xudicial, presentarán na Secretaría deste Concello, solicitude por escrito no prazo de un mes, a partir do día seguinte ao da publicación do correspondente edicto no Boletín Oficial da Provincia, acompañada dos seguintes documentos: a) Fotocopia do DNI. b) Declaración responsable na que consten os seguintes extremos: - Que non foi condenado por delito doloso ou, no seu caso, que se obtivo a rehabilitación. - Que non está procesado ou inculpado por delito doloso. - Que está en pleno exercicio dos seus dereitos civís. - Que é español, maior de idade, non está impedido física ou para a función xudicial e que vai residir nesta localidade, salvo autorización da Sala de Goberno do Tribunal Superior de Xustiza. - Que non está incurso en ningunha das causas de incapacidade, incompatibilidade ou prohibición previstas nos arts.389 a 397 da Lei orgánica do poder xudicial. - Profesión que exerce. c) Certificado de penais, expedido pola Xerencia do Ministerio de Xustiza. Ante as dúbidas que se susciten a Alcaldía poderá requirir a presentación de documento idóneo que acredite os extremos anteriores, sen prexuízo da responsabilidade que tivese lugar. Segunda.- A presente convocatoria farase pública mediante edicto no Boletín Oficial da Provincia, taboleiro de anuncios deste Concello, taboleiro de anuncios do Xulgado de Primeira Instancia e Instrución de Negreira e taboleiro de anuncios do Xulgado de Paz desta localidade. Terceira.- As solicitudes presentadas dentro do prazo establecido serán sometidas á consideración do Pleno do Concello na primeira sesión que realice para a elección da persoa idónea de entre as interesadas co quórum da maioría absoluta.” O que se fai público para xeral coñecemento, na Baña o 11 de marzo de 2010. O ALCALDE, Asdo.: José Andrés García Cardeso.
18/03/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.23333 Concello de Touro

INFORMACIÓN PÚBLICA ANUNCIO Advertido un erro administrativo na información pública realizada o 21 de marzo de 2009, é necesario facer un novo anuncio co obxecto de dar cumprimento o establecido no artigo 109 do Regulamento do dominio público hidráulico: Dairon Lavesa Catterall, con DNI33228212C, en representación do Concello de Touro, solicita de Augas de Galicia un caudal de 4,17 litros/segundo de augas procedente dun manancial, unha braña e unha toma en Picón de Arinteiro, Cebreiro e río Lañas respectivamente, situados na unidade de coñecemento 24414-061, incluída na comarca de Arzúa, con destino a concesión de auga para uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.23333 As características do aproveitamento son: SOLICITANTE: Concello de Touro REPRESENTANTE: Dairon Lavesa Catterall CAUDAL: 4,17 litros/segundo DESTINO: abastecemento doméstico ORIXE: dous mananciais e toma do río Lañas LUGAR E PARROQUIAS: O aproveitamento consiste na condución ata a Estación de Tratamento de Auga Potable (ETAP) de Touro sita seguindo o tubo máis longo procedente dos lugares anteriores a 4.9 Km, na parcela 534 do polígono. nº 2 do catastro de rústica de Touro. Dende a ETAP que inclúe un depósito de formigón de 1 000 m3 e tratamento consistente en desareado, filtración e cloración, a auga lévase ata distintos lugares dentro do concello mediante arterias mestras de ∅ 63 a 125 PE. O tubo que ven de Picón ten 4.7 Km, na súa parte máis estreita mide ∅ 60 mm e ten treitos en fibrocemento e polietileno. O traxecto ata a ETAP percorre principalmente a parte exterior da parcela 166 do polígono 1 e camiños e estradas das proximidades de Fonte Díaz. O tubo que ven do manancial do Cebreiro ten 4.9 Km, semellante ao anterior. O traxecto ata a ETAP percorre nos primeiros 180 m o polígono.439, percorre a continuación por predios das proximidades do lugar de Granxa (polígono 510) e no último treito de 1 Km vai por camiños e estradas ata a ETAP. Finalmente o tubo que ven en impulsión, ten 2.7 Km, é de fundición dúctil e 100 mm de diámetro, percorre leiras dos Polígonos 2 e 3 de Touro, sendo os últimos 880 m coincidentes co tubo de Arinteiro. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello do Pino ou nas oficinas deste servizo, situadas na Praza de Vigo nº 2, entresollado – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 24 de febreiro de 2010 O xefe do Servizo Territorial da Zona Galicia Centro Jun Jie Plaxats Barrilao
18/03/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.23679 Comunidade de Usuarios de Augas de A Laxe-Texexe (Teo)

ELEUTERIA BEN LAHCEN DE LA CANAL ANUNCIO Joelma Villareal Rosaura, con DNI XXXXXXXXX, en representación da Comunidade De Usuarios de Augas de A LAXE-TEXEXE, solicita de Augas de Galicia un caudal de 0,07 litros/segundo de augas procedente dun manancial, en, parroquia de, Concello de Teo, con destino ao uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.23679 As características do aproveitamento son: SOLICITANTE: Comunidade de Usuarios de Augas de A Laxe-Texexe REPRESENTANTE: Belén Hospido Lobeiras CAUDAL: 0,07 litros/segundo DESTINO: uso doméstico ORIXE: manancial LUGAR: finca 1199 do polígono catastral 508, no lugar de Texexe PARROQUIA: Calo (San Xoán) CONCELLO: Teo (A Coruña) O aproveitamento consiste nunha captación con tubo poroso de formigón de 200 mm de diámetro a unha profundidade aproximada de 4 m. Desta captación parte un tubo de PE de 50 mm de diámetro enterrado ata a caseta de depósitos ao longo de 80 m e que afecta a parcela 1196 e a 1197, na que se sitúa a caseta. Esta está soterrada e ocupa un rectángulo de 7,40 m de lonxitude e 3 m de largo. Os seis depósitos de reparto teñen dimensións de 1.12 x 1,10 x 1,10 m e de cada un deles sae unha tubaxe de 20 mm de diámetro ata cada un dos domicilios. O conxunto de tubos van por unha gabia á profundidade de 60 cm, atravesan nuns 86 m as parcelas 1195 e 1196 (do polígono 508) e as parcelas 1423 e 1424 (do polígono 514) seguindo lindeiros e traxectoria dos camiños ata chegar, entre outros, ao punto máis lonxe situado a 588 m, medidos segundo o trazado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Teo ou nas oficinas deste servizo, situadas na Praza de Vigo nº 2, entresollado – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 24 de febreiro de 2010 O xefe do Servizo Territorial da Zona Galicia Centro Aida Pilar Farcasiu Probaos
18/03/2010 | Administración LocalMunicipal
Cerceda
Intervención
Exposición pública da conta xeral 2008

ANUNCIO Formada a conta xeral do Concello de Cerceda correspondente ao exercizo orzamentario de 2008 cos estados e contas a que se refire o artigo 209 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, e as reglas 97 e seguintes da Instrucción de Contabilidade para a Administración Local aprobada por Orde de 23 de novembro de 2004, e informada pola Comisión Especial de Contas en sesión de 10 de marzo de 2010, exponse ao público, xunto cos documentos que a xustifican, na Intervención desta entidade, por período de quince días soltos, que contan a partir do seguinte ao da inserción do presente edicto no Boletín Oficial da Provincia. Durante dito prazo e oito días máis os interesados lexítimos poderán examinala e formular por escrito as alegacións que estimen pertinentes de conformidade co disposto no artigo 212 do Real Decreto Lexislativo 2/2004, de 5 de marzo. Cerceda, 11 de marzo de 2010. O alcalde José García Liñares
18/03/2010 | Administración LocalMunicipal
Oleiros
Secretaría Xeral
Subvenciones concedidas durante el 2009 (Gasto 2007) entidades

ANUNCIO De conformidade co disposto no artigo 18 da Lei 38/2003, de 17 de novembro, xeral de subvencións, procédese a dar publicidade das subvencións a comunidades veciñais e entidades de conservación polo mantemento de zonas verdes concedidas por este Concello durante o ano 2009 e que corresponden á convocatoria realizada mediante resolución 3503/08 de 22 de agosto, con cargo á partida orzamentaria 444.489.00 publicada en prensa o 27 de agosto de 2008, e regulada pola Ordenanza específica publicada no BOP 237, de 14 de outubro de 2004. Oleiros, 9 de marzo do 2010 O alcalde Ángel García Seoane
18/03/2010 | Administración LocalMunicipal
Cee
Alleamento dunha parcela de propiedade municipal, para a construción de vivendas protexidas, mediante concurso con procedemento aberto

ANUNCIO O Pleno do Concello de Cee, na sesión extraordinaria realizada o día 10 de marzo de 2010, acordou aprobar o expediente de contratación para o alleamento dunha parcela de propiedade municipal, para a construción de vivendas protexidas, mediante concurso con procedemento aberto. O prego tipo de cláusulas administrativas particulares reguladoras do alleamento sométese a información pública, na Secretaría municipal, polo prazo de 10 días naturais, a contar desde o seguinte á publicación deste anuncio no Boletín Oficial da Provincia. Simultáneamente á exposición do prego anúnciase a seguinte licitación: 1. Entidade adxudicadora: Concello de Cee (A Coruña). 2. Obxecto do contrato: Alleamento da parcela edificable, adxudicada ao Concello de Cee en virtude de expediente de normalización de fincas, que se describe como predio 2, dunha superficie de 711,63 m2, cos seguintes lindeiros: - Norte, con Rúa Pontevedra (antes Rúa I). - Sur, con parcela propiedade de Promociones Villa de Cee, S. L. - Leste, con Rúa Estatuto de Autonomía de Galicia. - Oeste, con parcelas de Promociones Villa de Cee, S. L. e Construcciones Ramón Campos Trillo, S. L. 3. Tramitación: ordinaria. Procedemento: aberto. Forma: Concurso. - Prezo m2 da parcela, sen IVE: 980,35 € - Prezo total da parcela, sen IVE: 697.646,47 € - IVE: 111.623,44 € - Prezo total da parcela, con IVE: 809.269,91 € - Provisional: 2% do presuposto base da licitación, excluido o IVE. - Definitiva: 5% do importe de adxudicación do contrato, excluido o IVE.6. Presentación de propostas: No rexistro xeral do Concello de Cee, das 9 ás 13.30 horas, de luns a venres, durante o prazo de 10 días naturais, que comezará a contarse desde o seguinte á publicación do anuncio de licitación no Boletín Oficial da Provincia da Coruña. Respecto ao prazo e presentación de propostas estarase ao disposto na cláusula 8 do prego de cláusulas administrativas particulares que rexe na licitación.7. Documentación que hai que presentar e procedemento de adxudicación: A que se sinala nos pregos de cláusulas administrativas particulares que rexe na licitación.8. Apertura pública de ofertas: Seralles comunicada mediante fax aos licitadores.9. Gastos a cargo do adxudicatario: Serán por conta do adxudicatario os gastos estipulados na cláusula 16.1 dos pregos de cláusulas administrativas que rexen na licitación.10. Obtención de documentación e información: Concello de Cee. Rúa Domingo Antonio de Andrade, s/n, 15270 Cee (A Coruña). Tfno.: 981 745 100 e 981 746 966. Fax: 981 746 757. correo electrónico: correo@cee. dicoruna. es Cee, 11 de marzo de 2010 O alcalde Ramón Vigo Sambade
18/03/2010 | Administración LocalMunicipal
Culleredo
Economía, Facenda, Réxime Interior
Oferta de emprego público de 2010

Aprobada pola Xunta de Goberno Local de 10/03/2010 Culleredo, 10 de marzo de 2010. A CONCELLEIRA DE ECONOMÍA, FACENDA, RÉXIME INTERIOR E SEGURIDADE Alicia Ferreiro Varela
18/03/2010 | Administración LocalMunicipal
Bergondo
Licenza

EDICTO Por D. John Stewart Laurente Trio, en representación de ARDENTIA S. L., solicitouse desta Alcaldía, licenza municipal para a instalación de diseño e fabricación de bisuteria, a ubicar na parcela B-31, nave 1, do polígono industrial de Bergondo, deste concello, cumprindo o disposto no apartado a), do número 2, do art.30 do Regulamento de Actividades Molestas, Insalubres, Nocivas e Perigosas de 30 de novembro de 1961, sométese a información pública polo período de dez días hábiles, a fin de que durante o mesmo –que empezará a contarse desde o día seguirte ó da inserción do presente edicto no Boletín Oficial da Provincia– poida examinarse o expediente, no Servizo de Urbanismo deste Concello, polas persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que estimen oportunas. Bergondo, 24 de febreiro de 2010. A alcaldesa Alejandra Pérez Máquez
18/03/2010 | Administración Autonómica
Xunta de Galicia
Consellería de Traballo e Benestar
Departamento Territorial da Coruña
Servizo de Relacións Laborais
Depósito de acta e estatutos da asociación “Prosorgrañas, Productores de Madeira de Grañas do Sor”

Expte. núm.: 15/1010 En cumprimento do artigo 4º da Lei 19/77, de 1 de abril, e aos efectos previstos na mesma, faise público que en data 5/02/2010 depositaronse nesta Sección os Estatutos da Organización Profesional denominada “ ASOCIACION DE PRODUCTORES DE MADEIRA DE GRAÑAS DO SOR, PROSORGRAÑAS”, sin ánimo de lucro (expediente 15/1010). “, que ten os seguintes ámbitos territorial e profesional: · Territorial: LOCAL, CONCELLO DE MAÑON. · Profesional: Productores de Madeira. · Asinan a Acta de Constitucion: Marta Lilian Kodad Dray, Dª Jennifer Isabel Oses Sabban e Dº Angie Michelle Houria Gomez de la Vega Cabaces. Os Estatutos depositados poderán ser examinados por calquera persoa interesada. A Coruña, 8 de marzo de 2010 O XEFE TERRITORIAL de TRABALLO Asdo.: Luis A. Alvarez Freijido.
18/03/2010 | Administración LocalMunicipal
A Baña
Desafectación camiño Guimaráns

De conformidade co disposto no artigo 8 do RBELL exponse ao público o expte. de desafectación de camiño público en Guimaráns (Cabanas) con permuta simultánea para mellora do cambio de trazado, aprobado polo pleno da Corporación en data 10 de marzo do 2010, para que tódalas persoas interesadas o poidan examinar e manifestar cantas alegacións estimen oportunas. Dito expte. está na Secretaría do Concello, podendo ser examinado no horario de 9:00 a 14:00 horas, e durante o prazo de un mes desde a súa publicación. A Baña, 11 de marzo do 2010 O Alcalde, Asdo: José Andrés García Cardeso
18/03/2010 | Administración LocalMunicipal
A Coruña
Área de Facenda, Planificación, Interior e Servizos Sociais
Contrato administrativo

ANUNCIO 1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: As-4/2010.2. Obxecto do contrato: servizo de vixilancia de seguridade con destino á biblioteca de Monte Alto. Duración: catro anos, prorrogables por dous máis.3. Tramitación: ordinaria. Procedemento: aberto, con diversos criterios de valoración.4. Orzamento base de licitación: 22.000 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Correo electrónico: contratacion@aytolacoruna. es. d) Enderezo: praza de María Pita, 1-2.°. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no tablón de anuncios de contratación e/ou perfil do contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días, contados a partir do seguinte ao deste anuncio.11. Gastos de anuncios: por conta do adxudicatario. A Coruña, 26 de febreiro de 2010. O ALCALDE, P. D. O Tte. alcalde delegado de Contratación Asdo.: José Federico Nogueira Fernández
18/03/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.23676 CUU de Auga do Lugar de Vilar de Calo e Cabovila “Vilarauga” (Teo)

ANDREW ALZUGARAY GUNDERSEN ANUNCIO Marcela Fernanda Jovan Vieiros Vives, con DNI XXXXXXXXX, en representación da Comunidade de Usuarios de Augas do Lugar de Vilar de Calo e Cabovila “Vilarauga”, CIF G15169388, solicita de Augas de Galicia un caudal de 0,511 litros/segundo de augas procedente do subsolo de nove parcelas do polígono catastral 514, na parte alta da conca do rego de Vilar, parroquia de Calo (San Xoán), Concello de Teo (A Coruña), con destino ao uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.23676 As características do aproveitamento son: SOLICITANTE: Comunidade de Usuarios de Augas do Lugar de Vilar de Calo e Cabovila “Vilarauga” REPRESENTANTE: Manuel Abel Castiñeiras Crego CAUDAL: 0,511 litros/segundo DESTINO: doméstico ORIXE: augas subterráneas PARROQUIA: Calo (San Xoán) CONCELLO: Teo (A Coruña) O aproveitamento consiste en diversas captacións construídas con aros de formigón de 1,10 m de diámetro, altura variable e tapa de formigón, constituídas sobre as seguintes parcelas do polígono catastral 514 do Concello de Teo: as captacións nº 1, 4 e 5 na parcela (P) 2628, a nº 2 e 3 na P 2767, a nº 6 na P 2626, a nº 7 na P 2782, a nº 8 na P 2742 a nº 9 na P 2741, a nº 10 na P 2739, as nº 11 e 12 na P 2790 e a nº 13 na P 2710. A condución dende os pozos de captación ata o edificio no que se sitúan os depósitos dos usuarios faise mediante entubado de PE de 63, 110 e 200 mm de diámetro, soterradas a unha profundidade mínima de 0,60 m. Nos puntos onde se unen dous entubados ou para situar pezas especiais vai colocado ben un empalme de polietileno ou ben unha arqueta de paso de 50 x 50 cm. Estas interseccións entre tubos sitúanse, ademais de nas parcelas anteriores, nas parcelas 2627, 2776, 2784, 2746 e na propia parcela onde se sitúa o edificio de depósitos a 2610, todas incluídas no polígono 514. O edificio ten no seu interior 80 depósitos de 2,164 m3 de capacidade cada un e destes sae o a auga mediante tubos de PE de 40 mm soterrados a un mínimo de o,60 m para cadanseu usuario, quedando o punto de consumo máis lonxe do edificio a 1,2 Km deste, medidos segundo o trazado do entubado O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Teo ou nas oficinas deste servizo, situadas na Praza de Vigo nº 2, entresollado – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 19 de febreiro de 2010 O xefe do Servizo Territorial da Zona Galicia Centro Jennifer Lynn Julia Cecilia Turell Caviedas
18/03/2010 | Administración LocalMunicipal
Melide
Apertura establecemento

A N U N C I O Solicitada neste Concello, por DªSANELA PENAS MARTINEZ LAGE autorización para a apertura dun establecemento para ACONDICIONAMENTO DUN LOCAL PARA SALÓN DE BELEZA sito na avda. América, nº 9-baixo, deste termo municipal, faise público que o expediente está exposto durante dez días, co obxecto de que poidan presentarse as reclamacións que se consideren oportunas. Melide, 10 de marzo de 2010 A ALCALDESA, Asdº/ Mª. Socorro Cea Vázquez
17/03/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidraúlico
DH. A15.22234 Sabina Naveiro Castro O Pino

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidenta do organismo autónomo Augas de Galicia de data 9 de marzo de 2010 e como resultado do expediente incoado ó efecto, foille outorgada a Sabina Naveira Castro, unha concesión dun caudal de auga de 0,0172 l/s, procedente dun manancial, no lugar de Tenza Redonda, na parroquia de Arca, no concello do Pino, con destino a uso doméstico e a rega Número Expte.: DH. A15.22234 Santiago de Compostela, 9 de marzo de 2010 O subdirector xeral de Xestión do Dominio Público Hidráulico Abdenacer Pelagio Ouchicha
17/03/2010 | Administración LocalMunicipal
Oza dos Ríos
Orzamento

EDICTO Quedando definitivamente aprobado polo Pleno desta Corporación o expediente de modificación de créditos núm.6 de 2009, dentro do orzamento municipal, exercicio 2009, por acordo adoptado en sesión celebrada o día 22 de decembro de 2009, do que o importe ascende á cantidade de DOUSCENTOS TRINTA E UN MIL NOVECENTOS (231.900,00) EUROS, de acordo co preceptuado e en cumprimento do disposto no artigo 177.2 en relación co 169.3 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, faise público que despois de dito expediente, o resume por capítulos do estado de gastos do referido orzamento queda da forma en que se publicou no Boletín Oficial da Provincia núm.273, de data 30 de decembro de 2009. O que se fai público nara xeral coñecemento e efectos. Oza dos Ríos, a 2 de marzo de 2010. O ALCALDE Asdo.-José Ramón Peón Pérez
17/03/2010 | Administración LocalMunicipal
Carballo
Anuncio de depuración física e xurídica de parcela de titularidade municipal, sitas no Polígono Industrial de Bértoa, modificación da segregación e desafectación da parcela segregada G-1-A

O Pleno da Corporación Municipal na sesión celebrada en data 22/02/2010 acordou por maioría absoluta dos seus membros proceder á modificación da segregación e desafectación da parcela segregada situada no Polígono de Bértoa, resultando a parcela descrita como “Subparcela G-1-A, no Polígono Comercial e Industrial de Bértoa, de superficie 1900 m2, de forma rectangular (38 m × 50 m), clasificada polo PXOM como solo urbano consolidado, cualificada como equipamento”, forma parte da referencia catastral 6080401NH2866N0001HZ, desafectándoa do dominio público ao que estaba adscrita, quedando como ben patrimonial do Concello de Carballo Sométese o expediente a información pública polo prazo dun mes, no taboleiro de anuncios e no Boletín Oficial da Provincia, contando a partir do día seguinte ó da publicación deste anuncio no Boletín Oficial da Provincia, co obxecto de que os interesados podan presentar as alegacións ou reclamacións que consideren oportunas. De non formularse reclamacións durante o trámite de información pública considerarase aprobada definitivamente a alteración da cualificación xurídica da parcela indicada. Carballo, 8 de marzo de 2010 O alcalde Evencio Ferrero Rodríguez